A pronuncia popular mas freqüent, en o dominio lingüistico de a luenga aragonesa, ye «xordiga» (/tʃordiga/). En o «Dizionario aragonés despezies animals y bechetals» de o naturalista y lexicografo Rafel Vidaller se cita ista forma en lugars distribuius por toda a cheografía de lAlto Aragón: dende Salvatierra dEsca, en a muga das Altas Cinco Villas con Navarra, dica Biarche y Salas Altas, en o Semontano sobrarbenco, tot pasando por puestos tan destacables como Pandicosa (a tamas de a suya habitual conservación das oclusivas xordas, se i documenta /tʃordiga/), y encara en a ciudat de Uesca. Son tamién puestos en os que sha documentau a pronuncia /tʃordiga/: Sigüés (Altas Cinco Villas), a villa dAnsó y en Fago (val dAnsó), Luesia y Sos do Rei Catolico (Baixas Cinco Villas), Radiquero y Rodellar (comarca do Semontano de Balbastro), en Torla (en a val de Broto), en a Buerda y en Guaso (comarca de Sobrarbe).